Source: https://www.riigiteataja.ee/akt/926160
Timestamp: 2019-12-08 20:01:44+00:00
Document Index: 3076655

Matched Legal Cases: ['§ 26', '§1', '§2', '§3', '§4', '§ 1', '§ 26', '§ 26', '§ 37', '§ 26']

Ühe maksukohustuslasena registreerimise kord, registreerimisavalduse vorm, registreerimise kohta tehtava maksuhalduri otsuse vorm ning maksukohustuslaste taotlusel nende ühe maksukohustuslasena registreerimise otsuse kehtetuks tunnistamise kord – Riigi Teataja
RTL 2004, 44, 754
06.07.2005 nr 52 (RTL 2005, 80, 1135) 22.07.2005 (rakendataktase alates 01.07.2005)
Määrus kehtestatakse «Käibemaksuseaduse» § 26 lõike 4 alusel.
§1. Avalduse esitamine ühe maksukohustuslasena registreerimiseks
(1) Ühe maksukohustuslasena registreerimiseks esitavad maksukohustuslased käesoleva määruse lisas 1 toodud vormil kirjaliku avalduse koos avalduse lisaga (edaspidi avaldus).
(2) Avaldus esitatakse ühe maksukohustuslasena registreerimist taotlevatest maksukohustuslastest suurima maksustatava käibega maksukohustuslase maksu- ja tollikeskusele.
(3) Suurima maksustatava käibe määramisel on aluseks avalduse esitamise kuule eelnenud kalendrikuu maksustatava käibe suurus.
§2. Avalduse esitamine ühe maksukohustuslasena registreerimiseks koos varem registreeritud maksukohustuslastega
Kui taotletakse ühe maksukohustuslasena registreerimist koos varem ühe maksukohustuslasena registreeritud maksukohustuslastega, esitatakse uus avaldus Maksu- ja Tolliameti maksu- ja tollikeskusele, kelle poolt on väljastatud otsus maksukohustuslaste ühe maksukohustuslasena registreerimise kohta.
§3. Otsuse tegemise ja registreerimise aeg
(1) Maksuhaldur teeb ja edastab oma otsuse käesoleva määruse lisas 2 toodud vormil ühe maksukohustuslasena registreeritud maksukohustuslastele 30 päeva jooksul avalduse saamise päevast arvates.
(2) Maksukohustuslased loetakse ühe maksukohustuslasena registreerituks maksuhalduri otsuse tegemise kuule järgneva kalendrikuu esimesest päevast.
§4. Otsuse kehtetuks tunnistamine
(1) Ühe maksukohustuslasena registreerimise otsuse kehtetuks tunnistamiseks esitavad ühe maksukohustuslasena registreeritud maksukohustuslased kirjaliku avalduse sellele Maksu- ja Tolliameti maksu- ja tollikeskusele, kellele esitati avaldus ühe maksukohustuslasena registreerimiseks.
(2) Avalduses peavad olema kõigi ühe maksukohustuslasena registreeritud maksukohustuslaste kohta esitatud andmed, mis on nõutavad käesoleva määruse § 1 lõikes 1 nimetatud avalduse vormi kohaselt.
(3) Maksu- ja Tolliameti maksu- ja tollikeskus tunnistab ühe maksukohustuslasena registreerimise otsuse kehtetuks avalduse esitamise kuule järgneva kalendrikuu esimesest päevast.
Rahandusministri 7. aprilli 2004. a määruse nr 71 «Ühe maksukohustuslasena registreerimise kord, registreerimisavalduse vorm, registreerimise kohta tehtava maksuhalduri otsuse vorm ning maksukohustuslaste taotlusel nende ühe maksukohustuslasena registreerimise otsuse kehtetuks tunnistamise kord»
........................................... maksu- ja tollikeskusele Vorm KRÜ
ÜHE MAKSUKOHUSTUSLASENA REGISTREERIMISE
A V A L D US
Palume ...........................................................................................................................................................................
(isikute täielikud nimed ja registreerimisnumbrid)
registreerida ühe maksukohustuslasena.
Ühe maksukohustuslasena registreerimise põhjendus vastavalt «Käibemaksuseaduse» § 26 lõikele 1: ...............................
Teatame isikute kohta järgmised andmed:
1) isiku täielik nimi;
2) isiku juhatuse liige või tema poolt volitatud isik (ees- ja perekonnanimi, isikukood ja allkiri);
3) allakirjutamise kuupäev.
1. isik: 1) .......................................................................................................................
2) .......................................................................................................................
Kuupäev: «....» ....................... 20.... a.
2. isik: 1) .......................................................................................................................
3. isik: 1) .......................................................................................................................
4. isik: 1) .......................................................................................................................
Ühe maksukohustuslasena registreerimise kohta tehtava maksuhalduri otsuse vorm
Vorm KRO
.............................................. maksu- ja tollikeskus
(Maakond/linn) .............................. nr ............
Vastavalt «Käibemaksuseaduse» (RT I 2003, 82, 554) § 26 lõikele 1, on
1. isik: ...........................................................................................................................,
käibemaksukohustuslasena registreeritud alates ...............................................................
registreerimisnumbriga EE..........................................;
2. isik: ...........................................................................................................................,
3. isik: ...........................................................................................................................,
4. isik: ...........................................................................................................................,
registreeritud ühe maksukohustuslasena alates ............................ 20...... a.
Maksu- ja tollikeskuse ametnik (vastavalt rahandusministri 19. jaanuari 2004. a. määruse nr 9 «Maksu- ja Tolliameti põhimäärus» (RTL 2004, 9, 136) § 37 lõike 1 punkti 3 alusel antud volitustele)
Vastavalt «Käibemaksuseaduse» (RT I 2003, 82, 554) § 26 lõikele 6 esitavad ühe maksukohustuslasena registreeritud isikud käibedeklaratsiooni eraldi, kuid vastutavad käibemaksu tasumise eest solidaarselt.